|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | **Dagsorden** | | | | Studienævn: | Studienævn for Religionsstudier | | Dato: | 07-11-2018 10-12 | | Lokale: | Mellemøststudiers mødelokale | |  |  | | **Punkter til drøftelse** | | | 1. Godkendelse af dagsorden | | | 1. Godkendelse af referat | | | 1. Meddelelser 2. *Nyt fra studieleder* 3. *Nyt fra studienævnssekretær* 4. *Nyt fra studiesekretær* 5. *Nyt fra faglig vejleder* 6. *Nyt fra fagråd* 7. *Nyt fra RELIGIO* | | | 1. Merit- og dispensationsansøgninger | | | 1. Sager til behandling eksamen | | | 1. Sager til behandling studieordninger  * Procedure for behandling af studieordninger – ændringer med ikrafttræden 1.9.2019 (bilag) * Udvikling af test til testbaseret optag – frist 1.12.2018 | | | 1. Sager til behandling kvalitetspolitikken  * Tidsplan for decentral evaluering af studiestart (bilag) * Evaluering af studiestart 2018 (bilag) * WhiteBook - Uddannelsesberetningen – status (bilag) * Delpolitik for tilrettelæggelse og udvikling af uddannelse og undervisning. Principper for undervisningsevaluering * Delpolitik for tilrettelæggelse og udvikling af uddannelse og undervisning – udlandsophold * Vademecum – følger ny studieordninger og studieordningsændringer vademecum? * Delpolitik for uddannelsens forskningsbasering og vidensgrundlag | | | 1. Andre sager til behandling  * Møde i Aftagerpanel 28.11. på KVUC, Kbh. | | | 1. Sager til behandling undervisning  * Rekvisition F2019 | | | 1. Eventuelt: Fastlæggelse af forårets møder   Studienævnsformand / Studienævnssekretær  Tim Jensen Tine Jambang | | |  | | | | |
|  |  |  |
|  |  |  |
|  |  |  |
|  |  |  |
|  | |  |
|  | |  |
|  | |  |
|  | |  |
|  | |  |
|  | |
|  | |
|  | |  |
|  | |  |
|  | |  |
| **Referat**  **Til stede:** Tim Jensen (TJ), Laura Feldt (LF), Thea Lindholm Kaspersen (TLK)), Louise Funch Clausen (LFC), Stine Søndergaard Jakobsen (SSJ) Nadja Bundgaard (FV) og Pia Hansen (PH).  **Afbud**: Niels Reeh (NR)  **Referent**: Tine Jambang (TNJ)  **Mødet blev gennemført med følgende dagsorden:**   1. **Godkendelse af dagsorden**   Studienævnet (SN) godkendte dagsordenen.   1. **Godkendelse af referat**   Tim Jensen (TJ) orienterede om, at studienævnet fremover kan godkende referater på møderne. TNJ kunne bekræfte, at det er blevet indføjet i forretningsordenen. Studienævnet godkendte herefter referatet.   1. **Meddelelser** 2. **Nyt fra studieleder:**   **Nyt VIP-medlem i SN**: TJ indledte med at byde velkommen til Laura Feldt (LF), der som valgt suppleant er indtrådt i studienævnet efter Katrine Frøkjær Baunvigs (KFB) fratræden.  **Projektorienteret forløb/praktik**: TJ takkede Pia Hansen (PH) for det store arbejde med at hjælpe med at få alt på plads.  **Studierejse**: TJ fortsatte med at takke Nadja Bundgaard (FV), Mikael Aktor og Olav Hammer for det afholdte møde om studierejsen til Brasilien.  **Gæsteforelæsning:** TJ orienterede om gæsteforelæsningen ved professor Mu-Chou Poo (M-CP) fra History Department, The Chinese University of Hong Kong med titlen: Ghost Stories In Early Medieval China: The Intersection of Religion and Literature. TJ udtrykte stor tilfredshed med forelæsningen, som havde været godt besøgt. M-CP var meget imponeret over de studerendes kvalificerede engagement og engelske.  **Udveksling:** TJ og de kinesiske gæster var også til møde med fakultetet med henblik på at etablere samarbejde med The Chinese University of Hong Kong samt universitetet i Xiamen på fastlandet. Fakultetet er meget interesseret i et samarbejde. Der er nu udarbejdet et Memorandum of Agreement som basis for dette. TJ mener, at universitetet i Hong Kong vil være meget attraktivt for vores studerende.  **Gymnasiedag**: TJ orienterede om, at der nu foreligger et program for kursus for gymnasielærere, der afholdes 7. marts 2019 på SDU.  **Fagligt Forum**: TJ orienterede om mødet tirsdag d. 13.11. i Fredericia  **Møde i Censorformandskabet**: TJ orienterede om, at han og PH skal til møde med Censorformandskabet 17. januar 2019 på SDU.  **Miniseminar**: TJ oplyste om, at der arbejdes på at kunne afholde et miniseminar om Menneskerettigheder og religion i Nordafrika, som måske bliver åbent for studerende. TJ orienterede samtidig om, at studerende på Religionsstudier med fordel kan holde øje med muligheder for at søge om at blive optaget på Den europæiske Master i Human Rights. Uddannelsen tager et år og giver adgang til jobs i bl.a. FN og Genève.  **VIP-mentor studiegruppe**: TJ orienterede om, at LF havde hørt, at de studerende ikke var helt tilfredse med deres studiegrupper, og at det gav problemer. De studerende inddeles i grupper ved semestrets begyndelse, men kan selv siden ændre gruppernes sammensætning, hvis de ønsker det.  **Specialeworkshops**: TJ orienterede om, at specialeworkshops er på plads. LF udtrykte tilfredshed med arrangementet, da de ifølge hende giver de studerende mulighed for at formulere deres tanker om specialet, før de skal begynde at skrive. FV udtrykte også stor tilfredshed med det og oplyste, at mange mødte op.  *Testbaseret optag*: TJ havde været til møde med Lotte Bloch om optagelse af studerende via universitets test og motiveret ansøgning udarbejdet på campus.     1. **Nyt fra studienævnssekretær**   Intet   1. **Nyt fra studiesekretær**   PH orienterede om, at skemalægning og eksamensplanlægning er i gang, og at de kandidatstuderende er begyndt at uploade petita til Særligt Uddybet Område B, som skal uploades en måned før eksamen, som ligger i januar 2019. Der vil være evalueringer i uger 47 og 48 (19. - 30. november). PH orienterede om, at der havde været store problemer med evalueringssystemet, men at evalueringerne gennemføres med det samme skema som tidligere og der skal evalueres på alle hold. Eksamensplanen vil blive offentliggjort, når den er færdig og godkendt. TJ orienterede kort om det nye system, ODIN, hvor studieordningerne fremover vises, og at der løbende kan redigeres ift. små ændringer.   1. **Nyt fra faglig vejleder**   FV meddelte, at der generelt havde været travlt, og at der var mødt mange op til mødet om studierejsen. Studiepraktikken var forløbet tilfredsstillende. Der havde været 38 deltagere. Der blev givet feedback på den mundtlige evaluering, som generelt var positiv, men der var mange der mente, at dagene havde været for lange. FV mente, at det kunne hænge samme med, at det nu kun var 2 dage, og TJ kunne supplere: Det skyldtes også, at Fakultetet og Studievejledningen nu lagde adskillige arrangementer ind oven i undervisningen.  Studiepraktikanterne havde syntes om oplæggene, men at undervisning to gange i træk var lige i overkanten. De udtrykte behov for mere kontakt med de studerende. Ville gerne vide noget om ”livet som studerende” fra en studerende. Tidligere var FV ambassadør for uddannelsen og satte tid af til samvær med studiepraktikanterne. SSJ foreslog her, at man måske kunne opfordre til at spise frokost sammen med dem. PH indskød, at det til stadighed er en udfordring at finde lokaler til aktiviteterne. FV kunne fortælle, at praktikanterne også ville have sat pris på en rundtur på SDU for at få set universitetet.  TJ oplyste til slut, at vi normalt ikke opnår at få mere end et par studerende, som siger deres valg af SDU skyldes deltagelse i studiepraktikken. Ikke desto mindre mente han, at vi skal fortsætte vores aktive deltagelse i arrangement som vi har gjort det de sidste 20 år ca.   1. **Nyt fra Fagråd**   Fagrådet kunne fortælle, at der havde været afholdt nogle gode møder med mange interesserede.   1. **Nyt fra RELIGIO**   Da Katrine Frøkjær Baunvig (KFB) er fratrådt og dermed ikke længere formand, har Mikael Aktor indvilget i at træde til.   1. **Merit- og dispensationsansøgninger**   Se lukket referat   1. **Sager til behandling eksamen**   Intet   1. **Sager til behandling studieordninger**  * *Procedure for behandling af studieordninger – ændringer med ikrafttræden 1.9.2019 (bilag):*   TJ orienterede om det nye studieordningssystem ODIN, som betyder, at der løbende kan ændres i studieordningerne.  TJ udtrykte beklagelse over, at studieordningernes præambler nu er redigeret ud af studieordningerne.  TJ erindrede om, at vi har et hængeparti i forhold til Særligt Uddybet Område B i forbindelse med Projektorienteret forløb, hvor KFB havde ønsket muligheden for at underviser kunne komprimere faget, så der ikke skulle undervises efter efterårsferien, hvor praktik var i gang. KFB nåede ikke at lave den ønskede studieordningsændring, hvorfor TJ havde udarbejdet en, som SN efterfølgende har godkendt.   1. **Sager til behandling kvalitetspolitikken**  * *Tidsplan for decentral evaluering af studiestart* –en orientering fra Fakultetet * *Evaluering af Studiestart 2018:*   TJ indledte med at nævne, at der i forbindelse med studiestart havde været kritik fra sidefagsstuderende af manglende rundvisning på campus. TJ og FV havde holdt møde med tutorerne og havde arrangeret en ny rundvisning, men så godt som ingen studerende mødte op. Der havde også været kritik ift. biblioteksomvisning, og Caroline Schaffalitzky de Muckadell havde derfor arrangeret en ny ekstra rundvisning, hvor kun få kom.  TJ understregede i den forbindelse, at det er tutorernes ansvar at lægge programmet, men at det skal have en formel godkendelse af SN *inden* studiestart*,* og at alle aktiviteter i studiestartsforløbet skal være i overensstemmelse med SDU’s principper for studiestart.  Der havde desuden også været diskussion af manglende hyttetur blandt de nye studerende, hvilket havde resulteret i en hyttetur i privat regi, og TJ fandt, at det var en udmærket løsning i denne situation. TLK indskød her, at hytteturen havde været en succes.  TJ gjorde opmærksom på, at LF administrerer Facebook for Religionsstudier, og at kun meddelelser fra hende på Facebook vedr. Religionsstudier er valide.  TJ opfordrede de studerende til at være varsomme med at halve beskeder og rygter, og han bad studentermedlemmerne i SN om at hjælpe med at falske nyheder ikke spredes ved bl.a. at tænke på sig selv som ambassadører for uddannelsen og meget gerne hjælpe SN med at sikre, at studiestartsprogrammet indeholder alle ønskede aktiviteter. Inkl. hyttetur, hvis det ønskes.  TJ udtrykte herefter stor tak til FV, som har gennemført evalueringerne. TJ havde ingen bemærkninger til evalueringen, som han dog fandt svær at vurdere i forhold til tilfredshed med fx Foreningsdagen. Fagrådet og mange studerende havde syntes godt om dagen, men andre ikke.  Der var 42 besvarelser, og der var en generel tilkendegivelse af, at der havde været god balance mellem det faglige og det sociale. De sociale aktiviteter var i orden, og feltarbejdet havde været tilfredsstillende. Der er ikke rigtig noget negativt i evalueringen, men hvad der er nævnt er taget ad notam i SN.  FV bemærkede at den mundtlige evaluering havde været positiv. TJ tilføjede her, at vi er oppe imod to nye ting: nemlig at vi nu kun har to dage til intro mod på et tidspunkt en hel uge. Tidligere havde vi desuden 8 tutorer, nu har vi 4.  TJ troede, at der hos faglig vejleder lå en manual for studiestart, fordi det tidligere har virket som om tutorer og faglig vejleder kunne bruge en sådan. Det er dog ikke tilfældet, og der var derfor enighed om, at der skal udarbejdes en drejebog for studiestarten. Det besluttedes, at drøfte sagen igen på et eller flere møder i foråret.   * *WhiteBook – Uddannelsesberetningen – status*: TJ orienterede om at fakultet skal til møde med rektorat om diverse nye tal, der allerede nu har afløst dem i uddannelsesberetningen. * Herudover skal handlepunkter fra uddannelsesberetningen indarbejdes i SN’s årshjul. TJ nævnte kort nogle af de områder, der skal arbejde med: tiltag i forbindelse med optag, implementering af besøg fra gymnasier, undervisere skal besøge gymnasier, oprettelse af alumneforening, udvikling af test, specialeworkshop skal gøres obligatorisk og indskrives i studieordningen. Meget vigtigt at få set på de studerende, der bliver hængende i årevis og skader statistikken. Obligatorisk CMS. Vores studerende skal i hvert fald kunne deltage. SDU RIO skal oplyse om, hvornår der undervises, så der kan tages højde for det i skemalægning. * *Delpolitik for tilrettelæggelse og udvikling af uddannelse og undervisning. Principper for undervisningsevaluering*: Ingen bemærkninger/ændringer * *Delpolitik for tilrettelæggelse og udvikling af uddannelse og undervisning – udlandsophold*: Ingen bemærkninger/ændringer * *Vademecum – følger ny studieordninger og studieordningsændringer vademecum*? JA.   *Delpolitik for uddannelsens forskningsbasering og vidensgrundlag*: Ingen bemærkninger, - ud over at det forventes, at der ansættes en adjunkt til afløsning af KFB og endnu en senere, når nogle medarbejdere er gået på pension.   1. **Andre sager til behandling**  * *Møde i Aftagerpanel den 28.11. på KVUC, Kbh*.:   TJ orienterede om, at der afholdes møde med Aftagerpanelet, hvor TJ, LFC og TNJ deltager.   1. **Sager til behandling undervisning**  * *Rekvisition*   TJ orienterede om, at rekvisitionen nu ligger klar med de ændringer der er foretaget i forbindelse med KFB’s fratræden.   1. **Evt.**   SN aftalte følgende foreløbige datoer for forårets møder:  0nsdag den 30. januar 2019  Onsdag den 27. februar 2019  Onsdag den 20. marts 2019  Onsdag den 1, maj 2019  **Næste møde i studienævnet afholdes 30. januar 2019 kl. 10-13 i Mellemøststudiers mødelokale. Der vil ved den lejlighed være to møder: Det konstituerende SN-møde samt det ordinære SN-møde**  Tim Jensen / Tine Jambang  Studienævnsformand Studienævnssekretær | |  |